ચંગીઝ એટલે અજેય યોધ્ધો.પ્રથમ સંગ્રામ જીત્યો ત્યારે ચંગીઝખાને ૭૦ મોટા દેગડાઓમાં પાણી ગરમ કરાવ્યુ અને ઉકળવાં લાગ્યુ ત્યારે ૭૦ શત્રુઓનાં પ્રથમ માથાં અને મોઢા ડુબે એ રીતે ઉકળતાં પાણીમાં ડુબાડી દીધા.ચંગેઝખાને ઇસ્લામી સંસ્કૃતિ,નગરો,ગામો ખતમ કરી નાખ્યા અને કાસ્પીઅન સમુદ્રથી સીધો સિંધુ નદી સુધી જે જે રસ્તામાં આવ્યુ એ બધું શેષ કરી નાખ્યુ અને એ પુર્નજિવિત કરતાં ઇસ્લામી વિશ્વને પાંચસો વર્ષ લાગ્યા.ખીવાનાં સુલતાનની પાછળ ચંગીઝખાન ટ્રાન્સએશીયા,ખોરાસન ઓંળંગીને સિંધુ નદી સુધી આવ્યો હતો.બોખારાની મસ્જિદમાં એનાં ઘોડાની ખરીથી કુર્રાન ફાડી નાખ્યું હતું.મોંગોલ લોકોને કોઇ ધર્મ નહોતો,એ બર્બર હતાં.યુરોપમાં મોંગોલ ખ્રીસ્તી બન્યા,તીબ્બત અને પૂર્વમાં બૌધ્ધ બન્યા.સન ૧૨૮૦માં ચંગીઝનાં પુત્ર હલાકુખાને બગદાદ જીતીને અનુમાનતઃ આઠ લાખ બાળકો,સ્ત્રીઓ,પુરુષો કત્તલ કરી હતી જે બધા મુસ્લિમો હતાં.મસ્જિદો,મહેલો,શહેરોને જલાવી ખાખ કરી દેવાયા.લિગ્નિઝનાં યુધ્ધમાં ખ્રીસ્તીઓને હરાવીને માત્ર કાપીને ભેગા કરેલાં જમણા કાનથી ૯ કોથળા ભરાઇ ગયા હતાં.ચંગીઝ અને હલાકુની ઘણી ખરી કત્તલનાં બલિ,બેઝુબાન,નિર્દોષ મુસ્લિમ જનતાં હતી.ઇતિહાસને પૂર્ણ હદ સુધી તોડી મરોડી શકાઇ તેનું આ કુર ઉદાહરણ ચંગીઝ અને હલાકું પ્રમાણ છે.